Βασίλης Κούβαλης

Ο **Βασίλης Κούβαλης** (γεννημένος στις 14 Σεπτεμβρίου 1970, στη Βέρβενα Αρκαδίας) είναι Έλληνας βετεράνος ποδοσφαιριστής, και νυν δημοσιογράφος αλλά και προπονητής ποδοσφαίρου (κάτοχος διπλώματος UEFA A΄). Κατά τη διάρκεια της ποδοσφαιρικής του καριέρας αγωνίστηκε ως αριστερός πλάγιος αμυντικός.

## Ποδοσφαιρική καριέρα
Ο Κούβαλης, ξεκίνησε την καριέρα του από την ομάδα του χωριού του, τον Ηρακλή Βερβενών για να συνεχίσει στα τμήματα υποδομών του Παναρκαδικού και τη σεζόν 1988-89 κατέγραψε τις παρθενικές του συμμετοχές με τα χρώματα της πρώτης ομάδας στον ενιαίο όμιλο του πρωταθλήματος της Γ’ Εθνικής.  Μάλιστα αγωνίστηκε και στο μπαράζ σωτηρίας του Παναρκαδικού εναντίον της Κέρκυρας για την παραμονή στην Γ’ Εθνική στις 10/6/1990. 

Τη διετία 1993-95 αγωνίστηκε στο Άργος με τα χρώματα του Παναργειακού στη Β’ Εθνική καταγράφοντας 48 συμμετοχές και αναδείχθηκε ως ο κορυφαίος αριστερός οπισθοφύλακας της κατηγορίας. 

Τον Ιούλιο του 1995 μεταπήδησε στον Άρη Θεσσαλονίκης, όπου και παρέμεινε για 2 1/2 χρόνια. Πραγματοποίησε το ντεμπούτο με τους «κίτρινους» στις 20 Αυγούστου 1995, στον αγώνα Άρης – Χαραυγιακός 9-0. 
Πραγματοποίησε το ντεμπούτο του στην Α' Εθνική στις 10 Σεπτεμβρίου 1995 στον αγώνα Άρης – ΑΕΚ 2-1  και στην πρώτη του χρονιά στη μεγάλη κατηγορία αγωνίστηκε σε 21 αγώνες.
Κατά τη θητεία του με τους «κίτρινους» είχε συνολικά 61 συμμετοχές (45 στο Πρωτάθλημα Ά Εθνικής, 4 στη Β’ Εθνική και 12 για το Κύπελλο Ελλάδας) ενώ σημείωσε κι ένα τέρμα.(στις 3 Νοεμβρίου 1997 στον αγώνα Άρης- Παναιτωλικός 1-1)

Το Γενάρη του 1998 μεταπήδησε στον Πανελευσινιακό όπου και αγωνίστηκε για ένα εξάμηνο. Κατέγραψε 13 συμμετοχές, αγωνιζόμενος στο δεύτερο μισό της σεζόν 1997-98 στο πρωτάθλημα της Β’ Εθνικής.

Το καλοκαίρι του 1998 υπέγραψε συμβόλαιο συνεργασίας με τον Πανιώνιο και αγωνίστηκε με τους Νεοσμυρνιώτες στα δυο ευρωπαϊκά τους ματς για τον πρώτο γύρο του Κυπέλλου Κυπελλούχων εναντίον της Φιλανδικής Χάκα . Μάλιστα στη ρεβάνς της Φιλανδίας, η εμφάνιση του Κούβαλη υπήρξε καταλυτική καθώς σκόραρε το 2ο τέρμα του Πανιώνιου (τελικό σκορ 1-3). 

Ολοκλήρωσε την επαγγελματική ποδοσφαιρική του καριέρα, αγωνιζόμενος τη σεζόν 1999-2000 με τη φανέλα της Χαλκηδόνας στη Γ΄ Εθνική

## Προπονητική καριέρα
Μετά το τέλος της ποδοσφαιρικής του πορείας ακολούθησε την καριέρα του προπονητή ποδοσφαίρου αναλαμβάνοντας τα ηνία της Δόξα Μεγαλόπολης με την οποία κατέκτησε την 6η θέση στο πρωτάθλημα της Α’ Κατηγορίας της Ε.Π.Σ.Α. 

To 2013, ανέλαβε το πόστο του τεχνικού διευθυντή στον Παναρκαδικό. 

Τον Οκτώβρη του 2014 επέστρεψε στον πάγκο της Δόξας Μεγαλόπολης . Με την ομάδα της Μεγαλόπολης, ο Κούβελης κατέκτησε το τρόπαιο του πρωταθλητή της Ε.Π.Σ.Α., συμμετείχε στον τελικό του Κυπέλλου Αρκαδίας και παράλληλα οδήγησε την ομάδα στην Γ’ Εθνική! 
Παραιτήθηκε από το πόστο του τον Γενάρη του 2017 

Συνέχισε στον πάγκο του Πανναυπλιακού Ηρακλή (2019)  και της ΑΕΚ Τρίπολης 

## Προσωπική ζωή
Ο Κούβαλης εκτός των άλλων είναι και δημοσιογράφο, περιγράφοντας ως ανταποκριτής, τις ποδοσφαιρικές αναμετρήσεις αρκαδικών ομάδων για λογαριασμό της ΕΡΑΣΠΟΡ. 

## Παραπομπές


## Εξωτερικοί σύνδεσμοι
* Προφίλ του Β. Κούβαλης στο transfermarkt.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παναρκαδικού Α.Ο.
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πανελευσινιακού
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Χαλκηδόνας
Κατηγορία:Έλληνες προπονητές ποδοσφαίρου